الاشاعه هيا خبر او مجموعه اخبار مزيفه بتتنشر فى المجتمع بشكل سريع و بتتداول بين العامه وهما فاكرين انها صحيحه. دايما بتكون الاخبار ديه شيقه و مثيره لفضول المجتمع و الباحثين و بتكون ناقصه المصدر الموثوق فى الغالب اللى بيحمل ادله على صحه الاخبار. و بتمثل الاشاعات ديه جزء كبير من المعلومات اللى بنتعامل معاها. فيه احصائيه ان 70% من تفاصيل المعلومه بيقع جوه وقت تنقلنا من شخص ل شخص لغاية ما وصلنا الخامس او السادس من حكاى المعلومه. فى العلوم الاجتماعيه بتتضمن الاشاعه شكل من اشكال البيان اللى مش بيتم تاكيد صحته بسرعه او على الاطلاق بالاضافه لكده حدد بعض العلما الاشاعات كمجموعه فرعيه من الدعايه (السياسيه). فى الغالب بتتناقش الاشاعات كمان فيما يتعلق بـ "المعلومات المضلله" و "المعلومات المضللة" (بيتم اعتبار الاشاعات فى الغالب على أنها ببساطة كذبه بينما بيتم اعتبار المعلومات المضلله على أنها كدبه عن عمد. بيفسر البعض كمان اسباب ترديد الشائعات ل: انعدام المعلومات، وندرة الأخبار بالنسبه للشعب، ومن هنا بينادو بضرورة تزويد الشعب بجميع الأخبار التفصيليه والدقيقه الممكنه عشان يكون على بينه باللى بيدور حوليه من أحداث وأعمال بتأثر على حياته ومستقبله.